turjo4nis/wikipedia-bn-dump-20250701 huggingface dataset:
শেরপুর সরকারি কলেজ

শেরপুর সরকারি কলেজ শেরপুর জেলায় অবস্থিত একটি জাতীয় বিশ্ববিদ্যালয় অধিভুক্ত কলেজ। ১লা মার্চ ১৯৮০ সালে কলেজটি সরকারি কলেজে উন্নীত হয়। মূলত কলেজটি প্রতিষ্ঠা হয় ১৯৬৪ সালে। পরবর্তীকালে ১৯৬৫ সনের নভেম্বরের দিকে বর্তমানে কলেজের টিনসেড ঘরটিতে কলেজের ক্লাস শুরু হয়। কলেজটির বর্তমান ভারপ্রাপ্ত অধ্যক্ষ প্রফেসর মোঃ শাহ কামাল উদ্দিন।

ইতিহাস 

বিখ্যাত মোঘল সম্রাট মহামতি আকবরের আমলে আদি ব্রহ্মপুত্র নদের উত্তর-পূর্ব পাড় হতে গারো পাহাড়ের পাদদেশ পর্যন্ত সু-বিস্তৃত অঞ্চলের একটি পরগনার নাম ছিল দশকাহনিয়া। পরবর্তীকালে বাংলার বিখ্যাত গাজী বংশের উত্তর পুরুষ ও পরগণা দশকাহনিয়ার জায়গীরদার শের আলী গাজীর পূণ্যস্মৃতি বিজরিত এ অঞ্চলটি তার নামানুসারে শেরপুর নাম ধারণ করে। ব্রিটিশ আমলের জমিদারদের দ্বার অবহেলিত ও শোষিত এ বিরাট জনগোষ্ঠি সংগত কারণেই পশ্চাৎপদ জনগোষ্ঠি হিসেবে পরিগণিত। তখনকার সেই পিছিয়ে পড়া জনগণকে শিক্ষিত করে তোলার পাশাপাশি উচ্চ শিক্ষার জন্য কলেজ প্রতিষ্ঠার স্বপ্ন ছিল দীর্ঘদিনের। কিন্তু কোন স্বপ্নই সাধনা ছাড়া বাস্তবায়ন সম্ভব নয়। তাই শেরপুরের জনসাধারণ ও তৎকালীন নেতৃবৃন্দের উদ্যম, শ্রম ও ঐকান্তিক প্রচেষ্ঠার ফসল হিসেবেই ১৯৬৪ সালের জি.কে পাইলট উচ্চ বিদ্যালয়ের ব্যায়ামাগারে শেরপুর কলেজ নামক ছোট শিশুটির জন্ম হয়। হাঁটি হাঁটি পা পা করে প্রায় ১৬ মাস পর্যন্ত জন্মস্থানেই কলেজটির সকল কার্যক্রম চলতে থাকে। পরে ১৯৬৫ সলের নভেম্বরের দিকে বর্তমান কলেজের টিনসেড কক্ষের নির্মাণ কাজ সমাপ্তির পরই যথারীতি বর্তমান কলেজের ক্লাস শুরু হয়। সে সময় থেকে আজ পর্যন্ত কলেজের অনেক উন্নতি সাধিত হয়েছে। অনেক চরাই উৎড়াই পার হয়ে ১৯৮০ সালের ১লা মার্চ কলেজটি সরকারি কলেজ হিসেবে আত্মপ্রকাশ করে। জন্মলগ্ন থেকেই কলেজটিতে সহশিক্ষা বিদ্যমান।

তথ্যসূত্র

বহিঃসংযোগ 

শেরপুর জেলার মহাবিদ্যালয়
১৯৬৪-এ প্রতিষ্ঠিত শিক্ষাপ্রতিষ্ঠান
১৯৬৪-এ প্রতিষ্ঠিত শিক্ষাপ্রতিষ্ঠান
১৯৬৪-এ পূর্ব পাকিস্তানে প্রতিষ্ঠিত
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
শেরপুর জেলায় জাতীয় বিশ্ববিদ্যালয় অধিভুক্ত কলেজ
নাকো হ্রদ

নাকো  হ্রদ  কিন্নর জেলার পু  মহকুমার একটি উচ্চ উচ্চতার হ্রদ। এটি নাকো গ্রামের  সীমানার  কিছুটা অংশ। হ্রদটি সমুদ্রতল থেকে   উপরে।  এটি উইলো এবং উঁচু ও সরু পপলার বৃক্ষ দ্বারা পরিবেষ্টিত। হ্রদটির কাছাকাছি  চারটি বৌদ্ধ মন্দির আছে। এই জায়গার কাছাকাছি  সন্ত পদ্মসম্ভবের  পায়ের মত চিহ্ন আছে।  এখান থেকে কয়েক মাইল দূরে  তাশিগাং নামক একটা গ্রামের আশেপাশে অনেকগুলি গুহা আছে বিশ্বাস করা হয়  এই স্থানে গুরু পদ্মসম্ভব ধ্যান  করেছিলেন এবং অনুসরণকারীদের বক্তৃতা দিয়েছিলেন। সেখানে একটি জলপ্রপাত  আছে কাছাকাছি  যেখান থেকে বরফ গলা জল, দুধের নদীর মত পড়ছে।  এটা এই উপত্যকার মানুষের জন্য একটি পবিত্র স্থান। অনুসারীগণ লাদাখ এবং স্পিতি উপত্যকা থেকেও  এখানে আসেন।

তথ্যসূত্র

বহিঃসংযোগ 
 হিমাচল প্রদেশ পর্যটন দপ্তর

হিমাচল প্রদেশের হ্রদসমূহ
কিন্নর জেলা
কেনসিংটন ওভাল

দি কেনসিংটন ওভাল হচ্ছে বার্বাডোসের রাজধানীর ব্রিজটাউনের পশ্চিমে অবস্থিত একটি স্টেডিয়াম। দ্বীপটিতে এটি সর্বশ্রেষ্ঠ ক্রীড়াক্রেত্রে সুবিধাভোগী মাঠ বলা হয় এবং প্রধানত ক্রিকেট খেলার জন্য মাঠটি ব্যবহৃত হয়ে থাকে। স্থানীয়ভাবে মাঠটিকে ক্রিকেটের মক্কা বলে উল্লেখ করা হয়। মাঠটি ১২০ বছরের বা তার অধিক সময় ধরে ঐতিহ্যগত ধারবাহিকতার সাথে স্থানীয়, আঞ্চলিক ও আন্তর্জাতিক দলের মধ্যে অনুষ্ঠিত অনেক গুরুত্বপূর্ণ এবং উত্তেজনাপূর্ণ ক্রিকেট খেলার আয়োজন করে আসছে।

ইতিহাস
১৮৮২ সালে ওভালে ক্রিকেটের মাঠ হিসেবে আনুষ্ঠানিক যাত্রা শুরু হয় যদিও ঐ সময়ে পিকউইক ক্রিকেট ক্লাব মাঠে আনুষ্ঠানিক মালিকানার মাধ্যমে মাঠটিতে প্রাথমিক যাত্রা শুরু করে।

চিত্রমালা

নতুন স্টেডিয়াম

আরো দেখুন
 টেস্ট ক্রিকেট মাঠের তালিকা
 আন্তর্জাতিক ক্রিকেটে কেনসিংটন ওভালে শতরানের তালিকা

টীকা

তথ্যসূত্র

বহিঃসংযোগ
 
 কেনসিংটন ওভাল প্রোফাইল তথ্য – বার্বাডোস টুরিজম ইনভেস্টমেন্ট ইনক

 কেনসিংটন ওভাল, TripAdvisor.com
 নিউ কেনসিংটন ওভাল এর ছবি
 কেনসিংটন ওভাল প্রোফাইল

বার্বাডোজের ক্রিকেট মাঠ
সেন্ট মাইকেল, বার্বাডোজ
ওয়েস্ট ইন্ডিজের টেস্ট ক্রিকেট মাঠ
বার্বাডোজের ফুটবল মাঠ
২০০৭ ক্রিকেট বিশ্বকাপের স্টেডিয়াম
ওয়েস্ট ইন্ডিজে টেস্ট ক্রিকেট মাঠ
জাতীয় স্টেডিয়াম
ওয়েলস জাতীয় ক্রিকেট দল

ওয়েলস ক্রিকেট দল () আন্তর্জাতিক ক্রিকেট অঙ্গনে ওয়েলসের প্রতিনিধিত্বকারী জাতীয় ক্রিকেট দল। কিন্তু ওয়েলস এবং ইংল্যান্ড সম্মিলিতভাবে টেস্ট ক্রিকেটে ইংল্যান্ড ক্রিকেট দল হিসেবে প্রতিদ্বন্দ্বিতায় অবতীর্ণ হচ্ছে। তাস্বত্ত্বেও দলটি মাঝে-মধ্যেই ক্রিকেটের ক্ষুদ্রতর সংস্করণে অংশ নিয়ে থাকে।

ইতিহাস 
১৯২৩ থেকে ১৯৩০ সালের মধ্যে ওয়েলস ১৬টি প্রথম-শ্রেণীর খেলায় অংশ নিয়েছিল। সফরকারী দলগুলোর বিপক্ষে কিছুটা সফলতাও লাভ করে দলটি। ১৯২৭ সালে নিউজিল্যান্ডের বিপক্ষে ড্রয়ের করার পরের বছর ওয়েস্ট ইন্ডিজকে পরাজিত করেছিল। ১৯২৯ সালে দক্ষিণ আফ্রিকার কাছে মাত্র দশ রানের ব্যবধানে পরাজিত হয়। ঐ সময়ে প্রায় পঞ্চাশ বছরের সিডনি বার্নস ওয়েলসের পক্ষে ৪৯ উইকেট পেয়েছিলেন। তন্মধ্যে, ১৯২৮ সালে সফরকারী ক্যারিবীয়দের বিপক্ষে ৭/৫১ বোলিং পরিসংখ্যান গড়েছিলেন। ১৯৭৯ সালের আইসিসি ট্রফিতে ওয়েলসের উল্লেখযোগ্য অংশগ্রহণ ঘটে।

বিতর্ক 
অন্যান্য ক্রীড়ার ন্যায় দেশের নিজস্ব জাতীয় দল গঠনের জন্য জনমত গড়ে উঠছে। ইংল্যান্ড দলে কেবলমাত্র ইংরেজ ক্রিকেটারদের অন্তর্ভূক্তি এবং ওয়েলসের খেলোয়াড়দের বঞ্চিত রাখার ফলে ইংল্যান্ড এবং ওয়েলস ক্রিকেট বোর্ডের প্রতি ব্যাপক সমালোচনার সূত্রপাত ঘটে। অথচ, ২০০৫ সালে অস্ট্রেলিয়া সফরে অনুষ্ঠিত অ্যাশেজ সিরিজে সাইমন জোন্স ইংল্যান্ডের জয়ে ব্যাপক ভূমিকা রেখেছিলেন।

তথ্যসূত্র

আরও দেখুন 
 সিডনি বার্নস
 ১৯৭৯ আইসিসি ট্রফি
 ২০১৭ আইসিসি চ্যাম্পিয়ন্স ট্রফি
 ২০১৩ আইসিসি চ্যাম্পিয়ন্স ট্রফি

বহিঃসংযোগ 
 Cricket Wales 
 Welsh Cricket Association

আন্তর্জাতিক ক্রিকেটে ওয়েলস
ওয়েলসে ক্রিকেট
ওয়েলসের জাতীয় ক্রীড়া দল
ওয়েলসের ক্রিকেটের ইতিহাস
জাতীয় ক্রিকেট দল
২০০৬ সালের বাংলাদেশী চলচ্চিত্রের তালিকা

২০০৬ সালে বাংলাদেশে মুক্তিপ্রাপ্ত চলচ্চিত্রের তালিকা।

মুক্তিপ্রাপ্ত চলচ্চিত্র সমূহ

জানুয়ারি-মার্চ

এপ্রিল-জুন

জুলাই-সেপ্টেম্বর

অক্টোবর-ডিসেম্বর

আরও দেখুন 

 ২০০৫ সালের বাংলাদেশী চলচ্চিত্রের তালিকা
 ২০০৭ সালের বাংলাদেশী চলচ্চিত্রের তালিকা
 বাংলাদেশের চলচ্চিত্র
 ঢালিউড

তথ্যসূত্র

বহিঃসংযোগ 
 ইন্টারনেট মুভি ডেটাবেজে বাংলাদেশী চলচ্চিত্র 

বছর অনুযায়ী বাংলাদেশী চলচ্চিত্রের তালিকা
২০০৬-এ বাংলাদেশ
ব্রেক্সিট

ইউরোপীয় ইউনিয়ন থেকে যুক্তরাজ্যের অপসারণ, যা সংক্ষেপে ব্রেক্সিট (ইউরোপীয় ইউনিয়ন থেকে ব্রিটেনের বের হয়ে যাওয়ার সম্ভাবনা তথা এক্সিট বোঝাতে ব্রেক্সিট শব্দটি ব্যবহার করা হয়) নামে পরিচিত।

ব্রিটেন ১৯৭৩ সালে ইউরোপিয়ান ইকোনমিক কমিউনিটির সঙ্গে সংযুক্ত হয়। এর লক্ষ্য ছিল সুলভ মূল্যে ইউরোপীয় দেশগুলোর সঙ্গে মুক্ত বাণিজ্য ও অভিন্ন বাজারসুবিধা। ১৯৯৩ সালে ইইউ নিজস্ব মুদ্রা, নীতিমালা, নাগরিকদের জন্য সীমানামুক্ত বিচরণসহ যুক্ত করাসহ অনেকগুলো পরিবর্তন আনে। কিন্তু অনেক ব্রিটিশ নাগরিক ব্রিটেনের ইইউ'র বিধি-নিষেধ মেনে চলা নিয়ে বেশ নাখোশ।

তাই ইইউ থেকে ব্রিটিশ জনগণের থেকে বেরিয়ে যাওয়ার বা ব্রেক্সিট নিয়ে ২০১৬ সালের ২৩ জুন এক গণভোট অনুষ্ঠিত হয়।

পটভূমি 
যুক্তরাজ্যে অভিবাসীদের আধিক্য দিন দিন বেড়ে যাচ্ছে এ নিয়ে ব্রিটিশ নাগরিকদের মধ্যে এক ধরনের অস্বস্তি রয়েছে। ইইউ'র নিয়ম অনুযায়ী ইইউভুক্ত ২৮টি দেশের নাগরিক ভিসা ছাড়াই এক দেশ থেকে আরেক দেশে প্রবেশ করার অধিকার রাখে। আর সে কারণে ডেভিড ক্যামেরন সরকার তার প্রথম মেয়াদে ইইউ'র বাইরের দেশ থেকে আসা অভিবাসীদের সংখ্যা উল্লেখযোগ্য হারে কমিয়ে আনতে সক্ষম হলেও ইইউভুক্ত নাগরিকদের প্রবেশ ঠেকাতে পারেনি। নির্বাচনী প্রতিশ্রুতি অনুযায়ী দ্বিতীয় মেয়াদে ইইউভুক্ত দেশের নাগরিকদের যুক্তরাজ্যে প্রবেশ নিরুৎসাহিত করতে চার বছরের জন্য সুবিধা ভাতা বন্ধ রাখার প্রস্তাব দেন ক্যামেরন। এতে খুশি হতে পারেননি ইইউভুক্ত দেশের রাষ্ট্রপ্রধানরা। তারা সদস্য দেশের নাগরিকদের সুবিধা ভাতা প্রদানে বৈষম্য করা হলে তা হবে ইইউর প্রতিষ্ঠার মূল উদ্দেশ্যের সাথে সাংঘর্ষিক হবে বলে দাবি তোলেন। আর এ কারণেই যুক্তরাজ্যকে ইইউতে রাখা না রাখার ব্যাপারে প্রশ্ন তৈরি হয়।

ব্রেক্সিট প্রশ্নে ইইউভুক্ত নেতাদের সঙ্গে আলোচনায় অংশ নিয়ে অভিবাসীদের সুবিধা সীমিত করাসহ চারটি সংস্কার প্রস্তাব দেন ক্যামেরন এবং পরবর্তীতে সে প্রস্তাব নিয়ে ক্যামেরনের সঙ্গে সমঝোতায় পৌঁছান ইইউ নেতারা। ইইউ’র সঙ্গে সমঝোতার পর দেশে ফিরে ব্রেক্সিটের জন্য গণভোটের তারিখ ঘোষণা করেন ক্যামেরন এবং ২০১৬ সালের ২৩ জুন গণভোটে অনুষ্ঠিত হয়। ব্রিটেনের ইইউতে থাকা না থাকার প্রশ্নে দেশটির জনগণই ঐ গণভোটে চূড়ান্ত রায় দেন।

ভোটের ফলাফল 

ইইউতে যুক্তরাজ্যের থাকার বিপক্ষে ৫২ শতাংশ ও পক্ষে ৪৮ শতাংশ ভোট পড়ে। ইইউতে থাকার পক্ষে লন্ডন ও স্কটল্যান্ড শক্তিশালী অবস্থান নিয়েছে। এই দুই অঞ্চলে ৬০ শতাংশের বেশি ভোট ইউরোপের পক্ষে। তবে ইংল্যান্ডের উত্তরাঞ্চলে ইইউতে থাকার বিপক্ষে ভোট বেশি পড়েছে। এই গণভোটে ব্যাপক হারে ভোট দিয়েছেন ভোটাররা। এমনকি ব্রিটেনের ২০১৫ সালের সাধারণ নির্বাচনেও এত ভোট পড়েনি।

গণভোটে ইইউ এর সাথে যুক্তরাজ্যের বিচ্ছেদের রায় পাওয়ার পর একই বছরের ২৪ জুন প্রধানমন্ত্রীর পদ থেকে সরে দাঁড়ানোর ঘোষণা দেন ডেভিড ক্যামেরুন। ক্যামেরুনের পদত্যাগের পর যুক্তরাজ্যের ৭৬তম প্রধানমন্ত্রী হিসেবে দায়িত্ব নেন টেরেসা মে।

তথ্যসূত্র 

 
 
প্রত্যাহার
২০১০-এর দশকে সৃষ্ট শব্দ
ইংরেজি শব্দ ও বাক্যাংশ
জেরেমি করবিন
ডেভিড ক্যামেরনের প্রধানমন্ত্রিত্ব
বরিস জনসনের প্রধানমন্ত্রিত্ব
প্রবীর সেন

প্রবীরকুমার সেন বা খোকন সেন (জন্ম-৩১ মে ১৯২৬, ব্রাহ্মণবাড়িয়া (তৎকালীন কুমিল্লা) ; মৃত্যু ২৭ জানুয়ারি ১৯৭০ কলকাতা) ছিলেন একজন খ্যাতনামা ভারতীয় টেস্ট ক্রিকেটার যিনি ১৯৪৮ থেকে ১৯৫২ পর্যন্ত ১৪ টি টেস্টে দেশের প্রতিনিধিত্ব করেছিলেন। তার পিতা অমিয় সেন ও মাতা বাসন্তী সেন।

কৃতিত্ব 
তিনি মূলত উইকেট কিপার হিসেবে খ্যাতি অর্জন করলেও ব্যাট ও বলেও হাত ভাল ছিল তার। ১৯৪৭-৪৮ সালে অস্ট্রেলিয়া টেস্ট সফরে প্রথম সুযোগ পান। শক্তিশালী অস্ট্রেলিয়া দলের প্রধান ও বিশ্ব ক্রিকেটের অন্যতম শ্রেষ্ঠ ব্যাটসম্যান স্যার ডোনাল্ড ব্র্যাডম্যানকে স্ট্যাম্প আউট করে পরিচিতি পান। ১৯৫১ সালের 'ইন্ডিয়ান ক্রিকেট' সংস্করণে তাকে ভারতের শ্রেষ্ঠ ক্রিকেট খেলোয়াড় উপাধিতে ভূষিত করা হয়। ১৯৫২ সালে ইংল্যান্ড সফর করেন। টেস্ট ক্রিকেট থেকে অবসর নেওয়ার পর খবরের কাগজে বিশেষজ্ঞের মতামত দিতেন তিনি।

তথ্যসূত্র 

 ক্রিকইনফো পরিলেখ
 CricketArchive Profile
 Teams Khokhan Sen played for
 Stats & Records
 Our Men Behind The Wicket 
 Scorecard at Adelaide Oval: Bradman getting stumped in the 2nd innings after scoring a double hundrrd in the first innings
 First-class Batting and Fielding On Each Ground by Khokhan Sen
 Ranabir Sen profile
 Wisden - Obituaries in 1970

বহিঃসংযোগ 
 Photo gallery

১৯২৬-এ জন্ম
পূর্ববঙ্গে জন্ম
১৯৭০-এ মৃত্যু
বাংলার ক্রিকেটার
পূর্বাঞ্চলের ক্রিকেটার
ভারতীয় ক্রিকেটার
ব্রাহ্মণবাড়িয়া জেলার ক্রীড়াবিদ
ক্রিকেটে মৃত্যু
ভারতের টেস্ট ক্রিকেটার
কলকাতা থেকে আগত ক্রিকেটার
বাঙালি ক্রীড়াবিদ
উইকেট-রক্ষক
ভোলাহাট ইউনিয়ন

ভোলাহাট ইউনিয়ন বা ১নং ভোলাহাট ইউনিয়ন পরিষদ ভোলাহাট উপজেলার একটি প্রশাসনিক এলাকা।

অবস্থান ও আয়তন
ভোলাহাট ইউনিয়ন এর আয়তন ২১,৯৯ বর্গ কিঃ মিঃ। এবং লোকসংখ্যা ১৪,১০২ জন (প্রায়)।

শিক্ষা
এখানে ভোলাহাট উপজেলার অন্যতম শিক্ষাপ্রতিষ্ঠান ভোলাহাট মোহবুল্লাহ্ কলেজ, ভোলাহাট সরকারি মহিলা কলেজ, ভোলাহাট কলেজ, উত্তরবঙ্গের ঐতিহ্যবাহী ও পুরাতন উচ্চ বিদ্যালয় ভোলহাট রামেশ্বর পাইলট মডেল ইনস্টিটিউশন(স্থাপিত১৯১১সালে),ভোলাহাট কওমী মাদ্রাসা, গোপিনাথপুর উলুম তুফানীয়া হাফিজিয়া ও নূরানি মাদ্রাসা এছাড়া ও বেশকিছু সরকারী-বেসরকারি প্রাইমারি বিদ্যালয় ও মাধ্যমিক বিদ্যালয় আছে।

প্রশাসনিক ব্যবস্থা
ভোলাহাট ইউনিয়ন পরিষদ ভবন স্থাপন কাল ১৬ অক্টোবর ১৯৬২। এখানকার গ্রামের সংখ্যা ২২ টি এবং মৌজার সংখ্যা ১৩ টি।

গ্রামভিত্তিক লোকসংখ্যা

মানচিত্রে ভোলাহাট ইউনিয়ন 
বাংলাদেশের শেষ সীমান্তে গড়ে উঠা এই ভোলাহাট ইউনিয়ন পরিষদ। আমাদের এই ভোলাহাট আম ও রেশম চাষের জন্য বিখ্যাত। এখানে রয়েছে বিশাল বিশাল আমের বাগান ও রেশম বোর্ড। অত্যন্ত শান্তিপূর্ন এই ভোলাহাট ইউনিয়ন পরিসদ।

খাল ও নদী 
ভোলাহাট উপজেলার অন্যতম প্রাচীন এবং বৃহত্তম বিল ভাতিয়ার বিল যা ছাটিয়া ভাটিয়া, চটিয়া বা পুটিয়া নামেও পরিচিত ছিলো।

হাট-বাজার 
ভোলাহাট ইউনিয়নে কোন হাট নেই তবে ভোলাহাট বাস স্ট্যান্ডে প্রতিদিন সকালে কৃষকদের সহায়তায় কাঁচা বাজার বসে যা সাহেব বাজার নামেও প্রচলিত। ভোলাহাট ইউনিয়নে ১২টি বাজার রয়েছে।

দর্শনীয় স্থান 

 সংযোগানন্দ গিরি স্মৃতি মন্দির ও পঞ্চবটী মহাশশ্মান, ওয়াহেদপুর।
 হযরত কালাই শাহ (রঃ) এর মাজার, ওয়াহেদপুর।

উল্লেখযোগ্য ব্যক্তি 
 কাজী জালাল উদ্দিন আহমেদ (শিক্ষা সচিব)

তথ্যসূত্র

ভোলাহাট উপজেলার ইউনিয়ন
জামবাড়িয়া ইউনিয়ন

জামবাড়িয়া ইউনিয়ন বা ৪নং জামবাড়িয়া ইউনিয়ন পরিষদ ভোলাহাট উপজেলার একটি প্রশাসনিক এলাকা।

অবস্থান ও আয়তন
জামবাড়িয়া ইউনিয়ন এর আয়তন ১১৯৯ বর্গ কিঃ মিঃ। এবং লোকসংখ্যা ১৮১০২ জন (প্রায়)।

শিক্ষা

প্রশাসনিক ব্যবস্থা
ভোলাহাট ইউনিয়ন পরিষদ ভবন স্থাপন কাল ১৬ অক্টোবর ১৯৬২। এখানকার গ্রামের সংখ্যা ১৬ টি এবং মৌজার সংখ্যা ১৩ টি।

উল্লেখযোগ্য ব্যক্তি

তথ্যসূত্র

ভোলাহাট উপজেলার ইউনিয়ন
গোহালবাড়ী ইউনিয়ন

গোহালবাড়ী ইউনিয়ন বা ২নং গোহালবাড়ী ইউনিয়ন পরিষদ ভোলাহাট উপজেলার একটি প্রশাসনিক এলাকা।

অবস্থান ও আয়তন
গোহালবাড়ী ইউনিয়নের আয়তন ২০০০ বর্গ কিঃ মিঃ। এবং লোকসংখ্যা ২৫৮৭০ জন (প্রায়)।

শিক্ষা
শিক্ষার হার ৬২%। 

কলেজ ১টি কারিগরি কলেজ ১টি, মাদ্রাসা দাখিল ৩টি, আলিম ২টি, ফজিল 1টি, উচ্চ বিদ্যালয় (বালক)-৩ টি, উচ্চ বিদ্যালয় (বালিকা)-১টি,  প্রাথমিক বিদ্যালয় ০৯টি, নূরানী মাদ্যাসা ২টি, হাফেজ খানা ১টি, প্রতিবন্ধী স্কুল- ১টি ও এবতেদায়ী মাদ্রাসা ১ টি।

প্রশাসনিক ব্যবস্থা
গোহালবাড়ী ইউনিয়ন পরিষদ ভবন স্থাপন কাল আনুমানিক ১৯৬২ থেকে ১৯৬৩ সাল। এখানকার গ্রামের সংখ্যা ১৫ টি এবং মৌজার সংখ্যা ১০ টি।

ওযার্ড ভিত্তিক লোকসংখ্যা।

মানচিত্রে ইউনিয়ন 
বাংলাদেশের শেষ সীমান্তে গড়ে উঠা এই গোহালবাড়ী ইউনিয়ন পরিষদ। আমাদের এই ইউনিয়নটি  ভোলাহাট উপজেলার একটি মধ্যবর্তী ইউনিয়ন। আম ও রেশম চাষের জন্য বিখ্যাত। এই বিলে প্রচুর ধান ও মাছ চাষ করা হয়। অত্যন্ত মনোরম ও শান্তিপূর্ন এলকায় এই গোহালবাড়ী  ইউনিয়ন পরিষদটি অবস্থিত।

বিশেষ অর্জন 

 বিশুদ্ধ পানির ট্যাংকির । পনির ট্যাংকিটি গোহালবাড়ী ইউনিয়নের ১নং ওয়ার্ডে সুরানপুর গ্রামে অবস্থিত।

হাট-বাজার

যোগাযোগ ব্যবস্থা 
উপজেলা সদর হইতে রিক্সা কিংবা নোসিমন বা অটোরিক্সা যোগে কলেজ মোড় হইয়া সোজা উত্তরে।

ঐতিহাসিক স্থান 
মহানন্দা নদীর তীর, বরখা পীরের মাজার

তথ্যসূত্র

ভোলাহাট উপজেলার ইউনিয়ন
দলদলী ইউনিয়ন

দলদলী ইউনিয়ন ভোলাহাট উপজেলার একটি প্রশাসনিক এলাকা।

অবস্থান ও আয়তন
দলদলি ইউনিয়ন এর আয়তন ৭৯৪৯.০২ একর। এবং লোকসংখ্যা ৩০২১৬ জন (প্রায়)।

শিক্ষা
শিক্ষার হার ৬৫%।

প্রশাসনিক ব্যবস্থা
দলদলী ইউনিয়ন পরিষদ ভবন স্থাপন কাল আনুমানিক ১৯৬২ থেকে ১৯৬৩ সাল। এখানকার গ্রামের সংখ্যা ৩৮ টি এবং মৌজার সংখ্যা ১১ টি।

উল্লেখযোগ্য ব্যক্তি

তথ্যসূত্র

ভোলাহাট উপজেলার ইউনিয়ন
এক্স-মেন: অ্যাপোকলিপ্স

এক্স-মেন : অ্যাপোক্যালিপ্স একটি আমেরিকান সুপারহিরো চলচ্চিত্র যা মার্ভেল কমিক্স এর কাল্পনিক এক্স-মেন চরিত্রগুলোর উপর ভিত্তি করে নির্মিত। ২০১৬ সালে মুক্তি প্রাপ্ত এই চলচ্চিত্র এক্স-মেন চলচ্চিত্র সিরিজ এর নবম চলচ্চিত্র এবং ২০১৪ সালের এক্স-মেনঃ ডেইস অফ ফিউচার পাস্ট এর সিকুয়েল।

ব্রায়ান সিঙ্গার পরিচালিত ও সাইমন কিনবারগ এর চিত্রনাট্যে রচিত এ চলচ্চিত্রে অভিনয় করেন জেমস ম্যাকঅ্যাভয় , মাইকেল ফ্যাসবেন্দার , জেনিফার লরেন্স , অস্কার আইস্যাক , নিকলাস হল্ট ,রসি বেরিন , টাই সেরিদন, সোফি টার্নার ,অলিভিয়া মুন , লুকাস তিল সহ আর অনেকে ।

চলচ্চিত্রে প্রাচীন মিউট্যান্ট এন্ সাবাহ নূর ১৯৮৩ সালে জেগে ওঠে এবং আধুনিক সভ্যতা ধ্বংস ও বিশ্বের দখল নেওয়ার পরিকল্পনা করলে প্রফেসর চার্লস জেভিয়ার এবং এক্স-মেন তাকে থামাতে এবং তার অনুগত মিউট্যান্ট দলকে পরাস্ত করার জন্য চেষ্টা করে ।

তথ্যসূত্র 

বার্লিনের পটভূমিতে চলচ্চিত্র
স্নায়ুযুদ্ধের চলচ্চিত্র
পারমাণবিক যুদ্ধ ও অস্ত্র সম্পর্কে চলচ্চিত্র
মন্ট্রিয়লে ধারণকৃত চলচ্চিত্র
পোল্যান্ডের পটভূমিতে চলচ্চিত্র
মার্কিন বিজ্ঞান কল্পকাহিনী অ্যাকশন চলচ্চিত্র
ওয়াশিংটন, ডি.সি.র পটভূমিতে চলচ্চিত্র
রহস্যদঘাটন চলচ্চিত্র
৪ডিএক্স চলচ্চিত্র
২০১৬-এর চলচ্চিত্র
২০১০-এর দশকের রোমাঞ্চকর চলচ্চিত্র
২০১০-এর দশকের সুপারহিরো চলচ্চিত্র
২০১০-এর দশকের মার্কিন চলচ্চিত্র
টুয়েন্টিয়েথ সেঞ্চুরি ফক্সের চলচ্চিত্র
মার্কিন বিজ্ঞান কল্পকাহিনী চলচ্চিত্র
মার্কিন ধারাবাহিক চলচ্চিত্র
ওহাইওর পটভূমিতে চলচ্চিত্র
২০১০-এর দশকের ইংরেজি ভাষার চলচ্চিত্র
চলচ্চিত্রে অশ্লীলতা বিতর্ক
২০১৬-এর ত্রিমাত্রিক চলচ্চিত্র
দাহার

দাহার (বৈজ্ঞানিক নাম: Vagrans egista (Cramer)) এক প্রজাতির মাঝারি আকারের প্রজাপতি। এরা ‘নিমফ্যালিডি’ গোত্রের সদস্য।

আকার 

দাহারের প্রসারিত অবস্থায় ডানার আকার ৫৫-৬৫ মিলিমিটার দৈর্ঘ্যের হয়।

উপপ্রজাতি 

 Vagrans egista egista
 Vagrans egista admiralia (Rothschild, 1915)
 Vagrans egista brixia Fruhstorfer North Philippines.
 Vagrans egista buruana Fruhstorfer
 Vagrans egista creaghana Pryor & Cator North Borneo.
 Vagrans egista eda Fruhstorfer
 Vagrans egista elvira Fruhstorfer
 Vagrans egista hebridina (Waterhouse, 1920) New Hebrides.
 Vagrans egista macromalayana (Fruhstorfer, 1912) Malaysia.
 Vagrans egista nupta Staudinger
 Vagrans egista obiana Fruhstorfer
 Vagrans egista offaka Fruhstorfer
 Vagrans egista orfeda Fruhstorfer
 Vagrans egista propinqua (Miskin, 1884)
 Vagrans egista scyllaria Fruhstorfer New Caledonia
 Vagrans egista shortlandia Fruhstorfer
 Vagrans egista sinha (Kollar, [1844]) India, Thailand, South Burma and China.
 Vagrans egista vitiensis (Waterhouse, 1920) Fiji

ভারতে প্রাপ্ত উপপ্রজাতি 
ভারতে প্রাপ্ত দাহার এর উপপ্রজাতি হল-

 Vagrans egista sinha Kollar, 1844 – Himalayan Vagrant

বিস্তার 

এই জাতীয় প্রজাপতিটি ভারতের উত্তরাখণ্ড এর পূর্বাঞ্চল থেকে পূর্ব হিমালয় এবং উত্তর-পূর্ব ভারতে দেখা যায়। এছাড়া আসাম, ফিলিপাইন এও দেখা যায়।

আচরণ 

এই প্রজাপতি দ্রুত বেগে ওড়ে এবং উড়ান ছোট হয়। সাধারণত পাহাড়ের পাদদেশ থেকে ২২০০ মিটার উচ্চতা পর্যন্ত এবং জঙ্গলের পাশে পাহাড়ী ঝর্নার ধারে এদের ওড়া-ওড়ি করতে দেখা যায়। গাছের উপর ২-৩ মিটার উচ্চতায় এদের দেখা মেলে। ভেজা মাটিতে এবং নদীর পাড়ের ভেজা বালিতে বসে জলপান করতে দেখা যায়।

চিত্রশালা

তথ্যসূত্র

বহিঃসংযোগ 

ভারতের প্রজাপতি
পশ্চিমবঙ্গে প্রাপ্ত নিমফ্যালিডি গোত্রের প্রজাপতি
এশিয়ার প্রজাপতি
পিটার ক্রেমার কর্তৃক নামকরণকৃত ট্যাক্সা
মালয়েশিয়ার প্রজাপতি
১৭৮০-এ বর্ণিত প্রজাপতি
অপো

অপো চীনের একটি বৈদ্যুতিক ও ইলেকট্রনীয় পণ্য উৎপাদক সংস্থা; যার প্রধান কার্যালয় দেশটির কুয়াংতুং প্রদেশের তুংকুয়াং নগরীতে অবস্থিত। সংস্থাটি স্মার্টফোন, ব্লু-রে প্লেয়ার ইত্যাদি উল্লেখ্য বৈদ্যুতিক সরঞ্জাম উৎপদান করে। অপো সংস্থাটি ২০০৪ সালে প্রতিষ্ঠিত হয় এবং ২০১৬ সালে অপো (OPPO) নামটি ব্রান্ড নাম হিসেবে বিশ্বব্যাপী নিবন্ধিত করা হয়।

বিভাগসমূহ 
অপো মায়ানমার, অপো ফিলিপিন, অপো ভিয়েতনাম, অপো থাইল্যান্ড, অপো মোরা, অপো ইন্ডিয়া, অপো এবিবি হিসেবপ রিল হাজিরায়, অপো পাকিস্তান, অপো বাংলাদেশ ও অপো চীন হচ্ছে অপো ইলেক্ট্রনিকসের অঞ্চলিক শাখা যেগুলি স্থানীয় চাহিদা অনুযায়ী তাদের পণ্য উৎপাদন করে।

অপো ডিজিটাল অপো দ্বারা নিয়ন্ত্রিত একটি আলাদা বিভাগ-সংস্থা। যা ২০০৪ সালে যুক্তরাষ্ট্রের ক্যালিফোর্নিয়াতে প্রতিষ্ঠা করা হয়। এটি তার ডিভিডি ব্লু-রে প্লেয়ার ইত্যাদি পণ্যের জন্য পরিচিত।

প্রস্তুতকেন্দ্র 
এর মূল প্রস্তুতকেন্দ্রগুলি চীনে অবস্থিত হলেও , এখন ভারতে মোবাইলের কারখানা করেছে। নয়ডায় স্মার্টফোন প্রস্তুতকেন্দ্র রয়েছে। ২০১৯ সালের নভেম্বর মাসে অপো বাংলাদেশ এ তাদের উৎপাদন কারখানা চালু করে, যার নাম " বেনেলি ইলেকট্রনিক এন্টারপ্রাইজ কোম্পানি লিমিটেড " ও কারখানাটি গাজীপুর জেলায় অবস্থিত এবং এটি তাদের দশম বৈশ্বিক উৎপাদন কারখানা।

স্মার্টফোন 

 অপ্পো এ১০৩ (সূত্র)
 অপ্পো ফাইন্ড ৩
 অপ্পো ফাইন্ড ৫
 অপ্পো ফাইন্ড ৭
 অপ্পো ফাইন্ড এক্স
 অপ্পো ফাইন্ড এক্স ২
 অপ্পো ফাইন্ড এক্স ৩
 অপ্পো ফাইন্ড এক্স ৫

তথ্যসূত্র

বহিঃসংযোগ 
 অপো ইলেক্ট্রনিকসের তথ্যক্ষেত্র
 অপো ডিজিটালের তথ্যক্ষেত্র

 
২০০৪-এ প্রতিষ্ঠিত
২০০৪-এ চীনে প্রতিষ্ঠিত
বৈদ্যুতিক পণ্য উৎপাদক সংস্থা
চীনা সংস্থা
বিশ্বব্যাপী নিবন্ধিত সংস্থা
চীনা বৈদ্যুতিক পণ্য উৎপাদক সংস্থা
কুয়াংতুংয়ে প্রধান কার্যালয়
চীনা মার্কা
চীনের মোবাইল ফোন কোম্পানি
বিবিকে ইলেকট্রনিক্স
মোবাইল ফোন প্রস্তুতকারক
চীনের বেসরকারিভাবে প্রতিষ্ঠিত কোম্পানি
হেডফোন প্রস্তুতকারক
বিবিকে ইলেক্ট্রনিকস

বিবিকে ইলেক্ট্রনিকস কর্পোরেশন (, বিবিকে ইলেক্ট্রনিকস নামেও পরিচিত, ) বিশেষত দূরদর্শন, এমপি৩ প্লেয়ার, ডিজিটাল ক্যামেরা, ও স্মার্টফোন উৎপাদনকারী চৈনিক ব্যবসা প্রতিষ্ঠান। ব্যবসা প্রতিষ্ঠানটি তার স্মার্টফোনের মতো পণ্যগুলি অপো, ভিভো, ওয়ানপ্লাস ও রিয়েলমি ইত্যাদি ব্র্যান্ড নামে বাজারে বিক্রি করে। এবং ব্লু-রে ডিস্ক প্লেয়ার ও হেডফোন ইত্যাদি অপো ডিজিটাল বিভাগের মাধ্যমে বাজারজাত করে। বিবিকে ইলেক্ট্রনিকসের সদরদপ্তর চীনের তুংকুয়ান শহরে অবস্থিত। বিবিকে ইলেক্ট্রনিকস "ইমূ" (imoo) নামে আরও একটি মোবাইল ফোন বিক্রেতা সংস্থার প্রতিষ্ঠা করতে যাচ্ছে।

তথ্যসূত্র

বহিঃসংযোগ
বিবিকে ইলেক্ট্রনিকস 
বিবিকে ইলেক্ট্রনিকস 
ফোন রাডার অনুসারে বিবিকে ইলেক্ট্রনিকসের ইতিহাস

১৯৯৫-এ প্রতিষ্ঠিত কোম্পানি
বৈদ্যুতিক পণ্য উৎপাদক সংস্থা
চীনা সংস্থা
বিশ্বব্যাপী নিবন্ধিত সংস্থা
চীনা বৈদ্যুতিক পণ্য উৎপাদক সংস্থা
কুয়াংতুংয়ে প্রধান কার্যালয়
বিবিকে ইলেকট্রনিক্স
চীনের ইলেকট্রনিক্স কোম্পানি
চীনের মোবাইল ফোন কোম্পানি
মোবাইল ফোন প্রস্তুতকারক
চীনা মার্কা
চীনের বেসরকারিভাবে প্রতিষ্ঠিত কোম্পানি
চীনের প্রস্তুতকারক কোম্পানি
টেলিযোগাযোগ যন্ত্রপাতি বিক্রেতা
চীনে সদর দফতর বহুজাতিক কোম্পানি
ভিভো (প্রযুক্তি কোম্পানি)

ভিভো মোবাইল হচ্ছে একটি চীনের বহুজাতিক প্রযুক্তি সংস্থা যা স্মার্টফোন উৎপাদন, উন্নয়ন, ও সফটওয়ার, যন্ত্রপাতি এবং অনলাইন পরিষেবা প্রদান করে। এটি ২০০৯ সালে বিবিকে ইলেক্ট্রনিকসের সাব-ব্রান্ড হিসেবে প্রতিষ্ঠিত করা হয়েছিল। ব্রান্ডটি, ব্যবহারকারীদের হাই-ফাই চিপের দ্বারা উচ্চমানেরর অডিওর অভিজ্ঞতা প্রদানের উপর ধ্যান কেন্দ্রিত করে। পরে সংস্থাটি ভিভো অ্যাপপ স্টোর, আইম্যানেজার সহ ফানটাচ ওএস নামক একটি অ্যান্ড্রয়ড অপারেটিং সিস্টেমের উদ্ভাবন করে।

২০১২ সালে ভিভো এক্স১ মডেলের স্মার্টফোন বাজারে আনে, সেসময় এটি বিশ্বের পাতলাতম স্মার্টফোন ছিল। এক্স১ ভিভোর প্রথম এমন ফোন ছিল যাতে হাই-ফাই চিপ ব্যবহার করা যেত। এক্স১ ফোনটি আমেরিকার আধঠিকাদার সংস্থা সাইরাস লজিক দ্বারা উন্নতি করা হয়েছিল। ভিভো ২০১৩ সালে পৃথিবীর প্রথম ২কে-রেজোলিউশনের স্ক্রিনওয়ালা ফোন এক্সপ্লে৩এস বাজারে আনে।

২০১৫ সালে সংস্থাটি পৃথিবীর ১০ বৃহৎ মোবাইল উৎপাদকে পরিণত হয় এবং বাজার শেয়ার ২.৭ শতাংশে দাঁড়ায়।

তথ্যসূত্র

বহিঃসংযোগ
 দাপ্তরিক ওয়েবসাইট

চীনের মোবাইল ফোন কোম্পানি
মোবাইল ফোন প্রস্তুতকারক
স্মার্টফোন নির্মাতা কোম্পানি
২০০৯-এ প্রতিষ্ঠিত ইলেকট্রনিক্স কোম্পানি
২০০৯-এ প্রতিষ্ঠিত চীনা কোম্পানি
বিবিকে ইলেকট্রনিক্স
চীনের ইলেকট্রনিক্স কোম্পানি
চীনা মার্কা
চীনের বেসরকারিভাবে প্রতিষ্ঠিত কোম্পানি
মালালাই-এ-ম্যায়ওয়ান্দ

মালালাই-এ-ম্যায়ওয়ান্দ (), যিনি মালালা (), বা মালালাই আন্না (, আফগানিস্তানের একজন জাতীয় বীরাঙ্গনা ছিলেন যিনি ১৮৮০ খ্রিষ্টাব্দের ২৭শে জুলাই ব্রিটিশদের বিরুদ্ধে দ্বিতীয় ইঙ্গ-আফগান যুদ্ধ চলাকালীন ম্যায়ওয়ান্দের যুদ্ধে স্থানীয় বাসিন্দাদের সঙ্গে যুদ্ধযাত্রা করেন এবং মুহাম্মদ আইয়ুব খানের সঙ্গে এই যুদ্ধে অংশগ্রহণ করে আফগানদের বিজয়ের কারণ হন। তাকে আফগানদের জোন অব আর্ক ও মলি পিচার হিসেবেও গণ্য করা হয়। পাকিস্তানের নারী অধিকার কর্মী মালালা ইউসুফজাই এবং আফগান আন্দোলনকর্মী ও রাজনীতিবিদ মালালাই জোয়ার নাম তার নামে নামকরণ করা হয়।

তথ্যসূত্র 

১৮৬১-এ জন্ম
১৮৮০-এ মৃত্যু
আফগান সক্রিয়কর্মী
পশতু নারী
দেয়াল পত্রিকা

দেয়াল পত্রিকা বা দেয়ালিকা হল বিজ্ঞপ্তি বোর্ডে প্রকাশিত এক ধরনের সাময়িকপত্র; বিশেষত কোন শিক্ষা প্রতিষ্ঠানে যেখানে শিক্ষার্থী এবং প্রতিষ্ঠানের অন্যান্য সদস্যগণ একে অপরের সঙ্গে ভাগাভাগি করতে নিজেদের প্রবন্ধ, কবিতা, অঙ্কন এবং অন্যান্য রচনা প্রকাশ করতে পারে। কখনো কখনো এই প্রকাশনা কোলাজ আকারে হয়ে থাকে। দেয়ালে হাতের লেখার পত্রিকা প্রকাশিত হয় বলে এটা দেয়াল পত্রিকা বলা হয়ে থাকে যা সংক্ষেপে দেয়ালিকা নামেও পরিচিত।

ইতিহাস
দেয়াল পত্রিকা প্রথম প্রকাশের সঠিক ইতিহাস এখনো নির্দিষ্ট হয়নি। প্রাচীন যুগ থেকে মুদ্রণ যন্ত্র, টাইপরাইটার এবং কম্পিউটার ব্যবহার শুরু হবার পূর্বে বিশ্বের বিভিন্ন শিক্ষা প্রতিষ্ঠানে হাতে লেখার এ নান্দনিক সাহিত্যপত বা হাতের লেখা পত্রের ব্যাপক প্রচলন ছিল। বর্তমান সময়েও বিভিন্ন শিক্ষা প্রতিষ্ঠান এবং সামাজক সংগঠনের ব্যানারে নানা উপলক্ষ্যে দেয়াল পত্রিকা প্রকাশ করতে দেখা যায়।

দেয়াল পত্রিকার লেখক ও বিষয়
দেয়াল পত্রিকার নির্দিষ্ট কোন বিষয় নেই। সাধারণত দেয়াল পত্রিকার মাধ্যমে নবীণদের সাহিত্য বা সৃজনশীল লেখা প্রকাশ করা হয়ে থাকে। এর মাধ্যমে শিক্ষার্থীরা নিজেদের চারপাশের পরিবেশ, প্রতিবেশ, মনোজগৎতের ক্রিয়া-প্রতিক্রিয়ার বিহপ্রকাশ ঘটানোর সুযোগ যায়। শিক্ষার্থীরা এর লেখক বা প্রতিবেদক এবং সম্পাদক ও নকশাকার। কখনো কখনো দেয়াল পত্রিকায় প্রকাশিত হয় নিজেদের গল্প, কবিতা, ছড়া, ইতিহাস, ঐতিহ্য ইত্যাদি নানা প্রসঙ্গ।
শিক্ষার্থীরা এর মাধ্যমে নিজেদের প্রতিভা ফুটিয়ে তোলার সাহস পায়।

আকৃতি
গঠন, আকার ও আকৃতির দিক থেকেও দেয়ালপত্রিকাগুলো স্বতন্ত্র বৈশিষ্ট্যের।

বাংলাদেশে দেয়াল পত্রিকা
বাংলাদেশে দেয়াল পত্রিকার ইতিহাস বেশ প্রাচীন। সাধারণত শিক্ষা প্রতিষ্ঠানে বিভিন্ন উৎসবে এই দেয়াল পত্রিকা প্রকাশের আয়োজন করা হয়ে থাকে। ২০০৮ সালে দেশের মানবাধিকার সংস্থা আইন ও সালিশ কেন্দ্রের সহযোগিতায় ঢাকার বাংলা একাডেমি প্রাঙ্গনে প্রথম জাতীয় দেয়াল পত্রিকা উৎসব ও প্রতিযোগিতার আয়োজন করা হয়।  প্রতিবছর এই আয়োজন হয়ে থাকে। ২০১৫ সাল থেকে বাংলাদেশের উপকূল অঞ্চলের ৫০টি শিক্ষা প্রতিষ্ঠানে এক যোগে দেয়াল পত্রিকা প্রকাশের উৎসব আয়োজিত হয়ে আসছে।

তথ্যসূত্র

বহিঃসংযোগ 

শিক্ষা ম্যাগাজিন
শিক্ষার্থীর ম্যাগাজিন